### Kantbåndassistenten sikrer tydelig(e) kant(er)

# Ingen plads til kantkaos

**Find hurtigt den passende kantrulle, og gå i gang – det er drømmescenariet for mange snedkere. I de fleste tilfælde svarer denne forestilling dog ikke til den virkelige verden, og de samme spørgsmål dukker op igen og igen: Hvor mange kantruller af hver type er stadig tilgængelige? Hvordan kan kantbeholdningen administreres overskueligt for at finde kantruller hurtigere? Hvordan sikrer man, at der ikke bliver bestilt materiale unødigt? Løsningen er inden for rækkevidde og hedder kantbåndassistent fra HOMAG, også kendt som Edgeband Management Set. Med denne digitale assistent har du et komplet overblik over alle oplysninger om kantmaterialet og materialelageret. Du kan til enhver tid finde det rette kantbånd hurtigt og nemt, og den endeløse og omkostningstunge søgning efter passende materiale er endelig slut.**

## Takket være kantbåndassistenten

Den digitale assistent er et plug-and-play-system, som du kan integrere i dit værkstedsmiljø og nemt selv installere. Systemet består af fire komponenter: den såkaldte HOMAG CUBE som interface mellem etiketprinteren, de valgfrie LED-lister samt appsene materialManager og materialAssist til administration af kantmaterialet og kantrullerne.

HOMAG CUBE sørger for en optimal kommunikation mellem din kantreol, apps og bruger. Med etiketprinteren udskrives der en etiket til hver kantrulle til entydig identifikation, som indeholder alle vigtige oplysninger, f.eks. kantrullens id, kantkoden eller kantbåndets mål.

Ved at opbevare de etiketterede ruller i en organiseret kantreol sparer du både tid og plads, da hurtigt kantskift eller søgning efter en kanttype ikke længere udgør udfordringer.

Appsene materialManager og materialAssist er digitale løsninger, der kan bruges med alle gængse browsere eller på en tablet. Appen materialManager anvender du i arbejdsforberedelsen for centralt at administrere kantmaterialet og alle tilhørende oplysninger (udsmykningskode, producent, kantkode, højde, tykkelse osv.). Dermed muliggøres en permanent beholdningsoversigt for alle medarbejdere allerede i arbejdsforberedelsen.

Når du opretter en ny kantbåndstype i appen, kan du enten hente dataene manuelt eller blot få adgang til katalogdataene fra kendte producenter som f.eks. REHAU eller Ostermann, da disse automatisk er tilgængelige i materialManager. På den måde får du direkte adgang til alle relevante oplysninger, og manuelle indtastninger bortfalder. Dette minimerer ikke blot tidsforbruget, men også administrationsbehovet.

Alle de oplysninger, du registrerer i materialManager, er også automatisk tilgængelige i materialAssist. materialAssist anvendes i produktionen og organiserer kantbåndreolen: Indlagring og udlagring af kanter er så nemt som aldrig før takket være materialAssist. Appen kan betjenes via en tablet og sikrer, at ind- og udlagringsprocessen udføres hurtigt og nemt med et klik eller ved hjælp af en tilsluttet scanner. Efter kantningen indlagres kantbåndsrullen igen, forbruget eller målene indtastes i appen, og restlængden beregnes.

## Mere fleksibilitet gennem modulært LED-system

Endvidere er der mulighed for at udvide kantbåndassistenten med et modulært LED-system.

Hvis du beslutter dig for et LED-system, kan du individuelt tilpasse LED-listernes længde. Hver enkelt LED-liste kan nå op på en samlet længde på seks meter. Via den medfølgende LED-boks kan der tilsluttes i alt fire lister, hvilket allerede udgør en samlet længde på 24 meter.

Har du brug for flere LED-lister? Det er ikke noget problem, for ved anvendelse af en ekstra LED-boks kan du udvide den samlede længde med 24 meter.

Da kantbåndassistentens LED-system er opbygget fleksibelt og modulært, understøttes din individuelle anvendelsessituation optimalt.

## Edge Data Package: HOMAG-maskine og kantbåndassistent i samspil

Kantbåndassistenten sørger allerede for overskuelighed og orden i kantkaosset. I kombination med en HOMAG-maskine profiterer du af yderligere fordele, der gør kantbåndadministrationen endnu mere effektiv og enkel.

Brugere, som har en HOMAG kantlimemaskine med maskinsoftwaren woodCommander 5, kan glæde sig over yderligere fordele. Alle oplysninger om dine kantbånd overføres automatisk til din maskine via appen materialManager og er tilgængelige i woodCommander 5. Dermed har du direkte adgang til alle relevante kant- og materialedata på maskinen. Du kan blandt andet se, hvor kantrullerne er lagret, og hvor mange løbende meter der er til rådighed. Med den kan du tage den passende rulle til ordren ud af reolen.

Da kantbåndassistenten og maskinen er forbundet med hinanden via en integreret plugin, foregår en digital dataudveksling uden manuelle mellemtrin. Maskinen registrerer automatisk længden på det benyttede kantbånd og meddeler den resterende restlængde i realtid til appen materialManager i arbejdsforberedelsen. Dermed er lagerbeholdningen altid opdateret. Der undgås fejlindtastninger fra operatørens side, og oplysninger skal ikke vedligeholdes dobbelt eller tilføjes manuelt.

Billeder

Kilde, billedmateriale: HOMAG Group AG

Ein Bild, das Kleidung, Person, Regal, Schuhwerk enthält.

Automatisch generierte Beschreibung

Billede 1:

Med kantbåndassistenten har du altid overblik over det eksisterende kantmateriale og alle tilhørende oplysninger.

Ein Bild, das Text, Im Haus, Computer, Person enthält.

Automatisch generierte Beschreibung

Billede 2:

Appen materialManager anvender du i arbejdsforberedelsen for centralt at administrere kantmaterialet og alle tilhørende oplysninger (udsmykningskode, producent, kantkode, højde, tykkelse osv.).



Billede 3:

Appen materialAssist sørger for organisering af kantbåndene i reolen og betjenes via en tablet. HOMAG CUBE sikrer dataoverførslen – samt kommunikation mellem apps, etiketprinter og LED’er.

Ein Bild, das Text, Im Haus enthält.

Automatisch generierte Beschreibung

Billede 4:

Når kantrullen første gang sættes på reolen, får den sin egen etiket. Hver etiket indeholder det tilsvarende id, kantkoden og kantbåndets dimensioner.

Ein Bild, das Im Haus, Person, Computer, Text enthält.

Automatisch generierte Beschreibung

Fig. 5:

Samspillet mellem kantbåndassistenten og HOMAG-maskinen sørger for yderligere fordele, hvad angår overskuelig kantbåndadministration.

**Hvis du har spørgsmål, er du velkommen til at kontakte:**

**HOMAG Group AG**

Homagstraße 3-5

72296 Schopfloch

Tyskland

www.homag.com

**Dejana Stevic**

Digital Product Innovation

Tlf. +49 173 492 7083

dejana.stevic@homag.com